Bergvlam se nuwe hoof amptelik ingewy - Radio Laeveld
Written by lande on April 12, 2018
Hoërskool Bergvlam het hierdie week amptelik hulle nuwe skoolhoof, Deon Visser, verwelkom. Visser is 1 Maart reeds aangestel, maar het op 10 April amptelik die leisels by oudhoof, Annemarié Kleynhans, oorgeneem. Bergvlam-woordvoerder, Mandi Barnard, het gesê die skool is baie opgewonde om Visser te verwelkom.
Sy het bygevoeg dat Visser in 'n baie sterk akademiese opvoeding glo. Sy vrou, Trudie, is ook in die onderwys, en sal 1 Mei by Laerskool Bergland begin. Visser het gesê dat Bergvlam tot dusver in uitstekende hande was, en dat hy eers sal moet kyk watter veranderinge hy gaan aanbring.